চাঞ্চল্যকৰ ওম প্ৰকাশ আগৰৱাল হত্যাকাণ্ডৰ মূল অভিযুক্ত ইবাদ আলী ওৰফে আমিন (২০)ক সোমবাৰে ডিব্ৰুগড় আৰক্ষীয়ে গ্ৰেপ্তাৰ কৰে।
মূল অভিযুক্ত আমিনক আৰক্ষীৰ দলে ডিব্ৰুগড়ৰ পল্টন বজাৰৰ পৰা গ্ৰেপ্তাৰ কৰে বুলি জানিব পৰা যায়।
'ডিব্ৰুগড়ৰ পল্টন বজাৰৰ পৰা ইবাদ আলীক গ্ৰেপ্তাৰ কৰা হয়। তেওঁ ২০১৮ চনৰ ডিচেম্বৰ মাহত সংঘটিত এটা হত্যাকাণ্ডৰ সৈতেও জড়িত'। ডিব্ৰুগড়ৰ অতিৰিক্ত আৰক্ষী অধীক্ষক পদ্মনাভ বৰুৱাই জনায়।
'জেইলৰ পৰা ওলাই আহিয়েই দ্বিতীয়টো হত্যাকাণ্ড সংঘটিত কৰিছিল। বৰ্তমান তেওঁক সোধা-পোছা কৰি থকা হৈছে আৰু আমি অতি শীঘ্ৰে তেওঁৰ কেইবাজনো সহযোগীক গ্ৰেপ্তাৰ কৰিম'। বৰুৱাই এই কথা উল্লেখ কৰে।
উল্লেখ্য যে শ্ৰী বিনায়ক নামৰ এটা ফ্ল'ৰ মিলৰ কৰ্মচাৰী ৫৫ বছৰীয়া ওম প্ৰকাশ আগৰৱালক ২০১৯ চনৰ ১৯ নৱেম্বৰৰ সন্ধিয়া ডিব্ৰুগড়ৰ গ্ৰাহাম বজাৰৰ সমীপত দুৰ্বৃত্তই গুলীয়াই হত্যা কৰিছিল।
আগৰৱালাই সন্ধিয়া প্ৰায় ৫.১৩ মান বজাত বজাৰৰ পৰা ঘৰলৈ উভটি আহি থকাৰ সময়তে ইদগাহ মৈদানৰ ওচৰত উক্ত ঘটনাটো সংঘটিত হৈছিল।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
